NaiveNeuron/SloPal huggingface dataset:
B. Bugár, podpredseda NR SR: (2005-12-15):
S. Husár, poslanec: Vážený pán predseda, vážené kolegyne, kolegovia, dovoľte mi ešte niekoľko poznámok k tomu, čo už uviedla predkladateľka. Celospoločenský vývoj nás dostal do takej fázy, že dnes už okrem tradičných banánov a mandarínok  môžeme na Slovensko dovážať všetko. Určite však s výnimkou aj toho, o čom chcem hovoriť, a to je spravodlivosť. Spravodlivosť sa, bohužiaľ, ani v integrujúcej sa Európe a v procese globalizácie na Slovensko dovážať nedá. To, čo ste počuli z úst predkladateľky, je svojím spôsobom malým výsmechom už stupňa úrovne demokracie, ktorú Slovenská republika dosiahla. Predstavte si vo všeobecnosti tento stav vo výberových konaniach, ktoré prebiehajú v hospodárskom či v iných častiach spoločenského života. Predstavte si, že z troch, ktorý skončili najlepšie, bude pán minister hospodárstva, pán minister toho a onoho, alebo nejaká komisia vyberať toho, kto sa jej páči najlepšie. Nuž, viete aj odpoveď, že je to bohapustý nezmysel a nič podobného existovať v normálnom civilizovanom slušnom svete nemôže. Navyše, veľmi úprimne si myslím, že okrem základného popretia zmyslu výberového konania toto ustanovenie sa dostalo do pôvodného zákona omylom, že ani pán minister nemá záujem, aby na základe takéhoto zákona mal pre blízku budúcnosť právo týmto spôsobom rozhodovať. Nechcem, a hovorím to naozaj úprimne, a nechcem jeho osobu týmto nejako znehodnocovať, ale pán minister je našej občianskej verejnosti aj nám všetkým známy ako nekompromisný bojovník za spravodlivosť, transparentnosť a demokraciu. Domnievam sa preto, že v prvom rade jemu bude tento návrh veľmi prijateľný a že ho v kruhu, ktorý môže ovplyvniť svojím postojom, aj kladne podporí. Domnievam sa, že budeme môcť už potom naozaj hovoriť o tom, že vytvárame všetky podmienky a predpoklady, aby na Slovensku existovalo nestranné a nezávislé súdnictvo a aby plnilo tú funkciu, ktorú mu Ústava Slovenskej republiky ukladá a aby sme s plnou dôverou a uznaním mohli hovoriť aj o tejto významnej zložke moci. Viete si, vážené kolegyne a kolegovia, predstaviť absolútnu nestrannosť predsedu okresného súdu, ktorý je týmto spôsobom dnes vyberaný a vymenovaný? Viete si predstaviť, že v zásadných otázkach, odborných otázkach vývoja súdnictva a jeho smerovania, aj keby mal trikrát pravdu, sa takýto človek dokáže plne postavil za túto pravdu a bude oponovať predstavám ministra? Veľmi ťažko a veľmi o tomto pochybujem. Prechádzame obdobím transformácie súdnictva. Súdnictvo sa dá transformovať úspešne iba s plnou podporou tých, ktorí transformáciu majú v praxi realizovať. A to sú sudcovia.  Myslím si, že aj sudcovia tento krok z vašej strany, pokiaľ by sme ho urobili, prijmú s uznaním a porozumením a pochopia, že tomuto orgánu štátnej moci, zákonodarnej moci skutočne záleží na tom, aby slovenské súdnictvo bolo nestranné a nezávislé. Neberte, prosím, toto ako pokus o oslabovanie kompetencií a právomocí ministra spravodlivosti, ale ako reálny a poctivý pokus o zvýšenie transparentnosti nášho verejného života a zvýšenie dôveryhodnosti všetkých zložiek štátnej moci. Ďakujem vám pekne za trpezlivosť, pretože čas súri.
Kollár, Boris, predseda NR SR (2021-11-30):
Ďakujem. Otváram všeobecnú rozpravu. Pýtam sa, či sa chce niekto prihlásiť do rozpravy ústne. (Reakcie z pléna.) Pardon, prepáčte, ja som si nevšimol. Faktické poznámky, ospravedlňujem sa. S prvou faktickou poznámkou vystúpi pán poslanec Mazurek.
Sulík, Richard, predseda NR SR (2011-09-14):
Prepáčte mi, pán minister. Poprosím kolegov, keby mohli venovať pozornosť rečníkovi, možnože si aj sadnúť. Ďakujem pekne.
Mazurek, Milan, poslanec NR SR (2020-07-15):
Chcem sa najprv poďakovať všetkým kolegom z môjho poslaneckého klubu, ako aj Kuffovcom za to, že podporili v podstate ten môj prejav, že s ním súhlasili. No a čo sa týka jednotlivých kritikov, tak, pán Benčík, vy, vy ste proste chorý človek, vy by ste sa mali dať nejak liečiť a nebudem prijímať akúkoľvek kritiku od poslancov „Ža ľudí“, ktorí kandidujú bez hanby za stranu, ktorú vedie daňový podvodník, zlodej pozemkov, úžerník, absolútna morálna spodina tohto štátu, kamarát najväčších vrahov a mafiánov spod Tatier. Tak keď vy mi budete niečo hovoriť, tak to je naozaj pre mňa pochvala. A druhá vec, pýtam sa vás, pán Benčík, vy, vy spravodlivý, čestný eštebák, čo ste povedali pani ministerke Milanovej. Akú kritiku ste vzniesli vy, spravodlivý medzi spravodlivými? (Reakcia z pléna.) No? Nič, lebo ste pokrytecký farizej. Pán poslanec Žiak, na vás zbytočne reagovať. Pán poslanec Čekovský, to je v podstate do isté. Pán poslanec Šefčík, v podstate ja som rád, že ste spomenuli to, že koaličná zmluva vás nezaväzuje v týchto hodnotových otázkach. To ma veľmi potešilo. Ja som o nej hovoril predovšetkým preto, ako jeden z argumentov, lebo opakovane tu koaliční poslanci hovorili, že nemôžu podporiť návrh, s ktorým sa síce hodnotovo a morálne jednoducho názorovo stotožňujú, ale koaličná zmluva ich viaže k tomu, že to jednoducho urobiť nemôžu. V tomto prípade, ak vás koaličná zmluva nezaväzuje, naozaj vás všetkých z mojej pozície prosím, aby ste hlasovali aspoň za jeden z týchto návrhov zákona, môžete zachrániť tisíce a tisíce životov. A na záver jeden dôležitý argument ešte o tých liberálov. Minulého roku 2019 sa konala v Bratislave tzv. Slovak Climate Conference alebo niečo také, nad ktorou prevzala záštitu priamo prezidentka Zuzana Čaputová. A na tejto konferencii odznelo ako jeden z tých základných názorov, že dieťa je ekologický terorizmus. Toto sú liberáli.
Hargaš, Ján, poslanec NR SR (2024-04-18):
Ďakujem pekne za slovo, pán predsedajúci. No, Ivo, ja u teba tiež teda identifikujem rozpravu a rozpravu, teraz to bola tá, ten druhý typ rozpravy. Ale, ale dobre, dobre si povedal tú kľúčovú pointu, že toto nie je nejaký zákon, ktorý tu bude rok ovplyvňovať fungovanie tejto krajiny, že dosahy tohto zákona nielen v tom, čo sa určí za strategickú investíciu, ale keď sa raz táto strategická investícia do procesu, tak ten proces dobehne za niekoľko rokov a ďalšie desaťročia tá strategická, preto je strategická, že to nie sú investície na dva-tri roky, ďalšie desaťročia tu tá investícia bude. A my vám dávame vecné, vecné pripomienky v rámci toho 48-hodinového okna, ktoré ste v tejto Národnej rade vytvorili na to, aby sme sa mohli vyjadriť k takému zásadnému zákonu, ironicky, ďakujeme veľmi pekne, tak v rámci neho vám dáme vecné pripomienky a naozaj si myslím, že keby pán minister bol grand, akože sa tam aj chechtal, tak by sa prihlásil do rozpravy aspoň s nejakou ambíciou to vysvetliť. A aj na výboroch to bolo napríklad v tej časti verejného obstarávania chabé. Jednoducho vy neviete vysvetliť, alebo nechcete to povedať naplno, prečo potrebujete mať podpredsedu Úradu pre verejné obstarávanie pre strategickú agendu úplne pod kontrolou. Nominant vedúceho úradu vlády odvolateľný na základe rozhodnutia vlády raz-dva. Veď povedzte nám, prečo toto má pomôcť strategickým investíciám, prečo pomôže, že ho bude nominovať pán vedúci úradu vlády a prečo nepomôže, keby ho nominoval pán predseda ÚVO. Povedzte mi, že čo, v čom to pomôže agende strategických investícií a rýchlosti realizácie strategických investícií. Ďakujem.
Bugár, Béla, podpredseda NR SR (2019-06-18):
Nech sa páči, prezentujme sa a hlasujme o tomto návrhu. (Hlasovanie.) Prítomných 144 poslancov, za 131, zdržali sa 12, 1 nehlasoval. Návrh sme schválili. Teraz prosím pána poslanca Ďurovčíka, aby uviedol, áno, v prvom čítaní hlasovanie o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní (tlač 1512). Nech sa páči. (Hlasovanie o vládnom návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov a ktorým sa menia a dopĺňajú niektoré zákony , tlač 1512.)
Dostál, Ondrej, poslanec NR SR (2020-11-05):
Ďakujem, pán minister, za vyčerpávajúcu odpoveď. A teda chcel by som sa ešte spýtať, či okrem tých všeobecných, nechcem to povedať, že usmernení alebo, alebo teda zlepšení, ktoré prinesie Zákonník práce vo vzťahu k práci z domu všeobecne, či identifikujete aj nejaké konkrétne veci, ktoré by mohli byť problematické alebo by mohli ich, ich odstránenie či riešenie zlepšiť možnosti práce home office špeciálne vo vzťahu k štátnym orgánom, orgánom štátnej správy či už z hľadiska, hľadiska právneho, alebo z hľadiska organizačného, alebo povedzme z hľadiska technického. Lebo tak pán minister Doležal tu spomínal, že je problém so zabezpečením bezpečného vzdialeného prístupu napríklad, a teda viem, že podobné problémy majú aj v Českej republike, tak či, či, ak sa tomu nejako venujete, či ste identifikovali aj nejaké ďalšie problémy, ktoré by bolo vhodné riešiť.
Laššáková, Jana, podpredsedníčka NR SR (2014-03-18):
Nech sa páči, pán poslanec Mikloško, máte slovo. Po vystúpení pána poslanca Mikloška dám možnosť prihlásiť sa do rozpravy ústne. Nech sa páči, pán poslanec.
Novotný, Viliam, poslanec NR SR (2012-11-06):
Ďakujem pekne, s niektorými tvrdeniami pána poslanca Martvoňa sa určite dá veľmi intenzívne polemizovať, ale možno veľmi jednoducho by som vysvetlil, ako to vnímam ja a prečo podporujem tento poslanecký návrh zákona. Myslím, že o tom sa tu nemusíme sporiť, že parlament má kontrolnú funkciu. Tu, čo tvrdil pán poslanec, že teda by mala byť nejaká reciprocita zo strany vlády, to považujem skôr za nedorozumenie, čiže tomu sa ja nejdem venovať. Faktom je, že zákon o poslancoch pochádza zo socialistických čias, prosím, prečítajte si, ako je napísaný, bol písaný v '89, ale pred novembrom '89. Je prakticky už nepoužiteľný a naozaj ho treba zrušiť, tak ako je napísaný. To, o čom je táto poslanecká novela, alebo o čom hovorí pán predkladateľ Viskupič, je skutočnosť, že chce nastaviť mechanizmus, ako vykonať poslanecký prieskum. Máme kontrolnú kompetenciu ako parlament a diskutujeme o mechanizme, ako vykonať poslanecký prieskum. Dnes je možné vykonať poslanecký prieskum tak, že musí existovať uznesenie príslušného výboru. Pán poslanec navrhuje, aby aj poslanec alebo poslanci z rôznych výborov mohli vykonať poslanecký prieskum, čiže svojským spôsobom rozširuje možnosti, ako vykonať poslanecký prieskum. To je všetko. V niektorých krajinách, v parlamentných demokraciách, je možno vytvoriť až vyšetrovaciu komisiu na úrovni výboru alebo viacerých výborov, alebo z poslancov Národnej rady, ktorá vyšetruje konkrétnu vec. Aj tu sme na Slovensku, žiaľ, mali dosť smutný príbeh s vyšetrovacou komisiou, tým len naznačujem, aké sú možnosti a prečo je to predložené. Chcem povedať, že na poslaneckom prieskume poslanec nikoho neovplyvňuje, poslanec zisťuje informácie, preveruje informácie, neviem, koľko chodíte vy na poslanecké prieskumy, aké máte skúsenosti. (Prerušenie vystúpenia časomerom.)
Figeľ, Ján, podpredseda NR SR (2012-07-02):
Ďakujem pekne. Nech sa páči, pán poslanec Bublavý.
Martvoň, Anton, poslanec NR SR (2014-11-09):
Ďakujem pekne. Pán poslanec Lipšic, viete, ja vás ako právnika rešpektujem, ale v tomto vašom vystúpení som našiel zopár vyjadrení, s ktorými nesúhlasím. Po prvé, pozvánka nemusí byť vždy doručená elektronicky, podobne ako pozmeňujúci návrh, keď sa rozdá poslancom do lavíc, tak dá sa to považovať za doručené, minimálne z tohto pohľadu. Čo sa týka organizovanej skupiny, o ktorej ste hovorili. Viete, poviem to takto: pokiaľ máte pocit, že niekde funguje a pracuje organizovaná skupina alebo niekto pácha trestnú činnosť, treba podať trestné oznámenie. Pokiaľ to neurobíte, je to iba v rovine ohovárania ako takého, nehovoriac o tom, že aj, alebo lepšie povedané, za našich vlád my sme nemali „kauzu skupinka“ alebo „vláčiky“. Zvlášť keď to bolo za čias vašich kolegov, keď sa to ani poriadne nevyriešilo. Čo sa týka, to, čo ste spomínali ohľadom organizovanej skupiny. Chcem sa spýtať, prečo ste potom ako minister vnútra v roku 2011 nevyšetrili obsah zverejnených depeší amerického veľvyslanectva na tom serveri WikiLeaks, ja som sa vás už na to pýtal, kde sa hovorilo jasne o kupovaní alebo o podozrení z kupovania poslancov pri Zajacových zákonoch v zdravotníctve? Mali ste, ste bol minister vnútra. Boli depeše zverejnené na WikiLeaks v roku 2011. Mali ste na to minimálne rok, to začať šetriť. Pokiaľ viem, nič sa v tejto oblasti neudialo. Čiže preto chcem povedať to, že pokiaľ hovoríte o organizovanej skupine, tak aj niečo voči nej urobte. Podajte trestné oznámenie tak, ako ste to mali urobiť v roku 2011 a to riešiť. Tak to robte aj teraz, keď máte pocit. Inak je to iba bohapusté ohováranie. A čo sa na vás, ako na právnika, nesluší.
Hrnčiar, Andrej, podpredseda NR SR (2019-11-29):
Otváram všeobecnú rozpravu. Do rozpravy som dostal 13 písomných prihlášok: za klub SaS poslanec Marián Viskupič, za klub OĽANO poslanec Eduard Heger, ďalšími prihlásenými v rozprave sú poslanci Zemanová, Shahzad, Mihál, Cigániková, Dostál, Remišová, Sárközy, Rajtár, Galek, Gaborčáková, Marosz. Nech sa páči, pán poslanec Viskupič.
Puci, Róbert, poslanec NR SR (2023-05-09):
Dobre. Ďakujem pekne. Vážený pán predsedajúci, kolegyňa, kolegovia, dovolil by som si uviesť zákon, ktorý sme spolu s kolegami zo strany HLAS – sociálna demokracia pripravili a ktorý by mal reagovať na zvýšenia cien potravín, ktoré sa momentálne na Slovensku dejú. Tento náš návrh nadväzuje na novelizáciu zákona o cenách z roku 2019, ktorým sa definovala obchodná prirážka a dala sa taktiež kompetencia Ministerstvu pôdohospodárstva a rozvoja vidieka Slovenskej republiky kontrolovať cenovú disciplínu v oblasti cien potravinárskych výrobkov. V ostatnom období spotrebitelia na Slovensku čelia nevídanému rastu cien. Medziročne ceny tovarov a služieb vzrástli v novembri ´22 na hodnotu 15,4 %, čo je stále najvyššia úroveň za posledných viac ako 22 rokov. Tempo zdražovania sa v novembri zrýchlilo hlavne v oblasti potravín a nealkoholických nápojov, a to na 20, takmer 28 %, odborníci však naznačujú, že toto zdražovanie nie je do veľkej miery spôsobené objektívnymi faktormi a zvyšovaním nákladov priamo u výrobcov, naopak, ide o zvyšovanie obchodných marží predajcov potravín, ktorí tlačia svojich dodávateľov s cenami čo najnižšie a následne ich spotrebiteľom predávajú s enormnými ziskami. Z prieskumov Národnej banky Slovenska vyplýva, že len v prvom polroku v roku 2022 si podnikatelia zvýšili marže v priemere o 15 až 20 %. Dlhodobo takýto stav nie je udržateľný, pretože rast miezd nedokáže dostihnúť nárast cien a najmä v poslednom období si rizikové skupiny obyvateľov nemôžu dovoliť nakúpiť ani základné potraviny, ktoré pre nich doteraz boli samozrejmosťou. (Rečník zmĺkol a obrátil sa smerom k predsedajúcemu. Vstup predsedajúceho.)
Sopko, Miroslav, poslanec NR SR (2019-09-10):
Ďakujem za slovo, pán predseda. Žiadam o zaradenie nového bodu programu, o zaradenie vyhlásenia Národnej rady Slovenskej republiky k stavu klimatickej núdze. Odôvodnenie. Žiadam všetkých poslancov Národnej rady Slovenskej republiky, aby sme sa pridali k parlamentom Spojeného kráľovstva Veľkej Británie a Severného Írska, Írskej republiky, výzve Svätého otca Františka o okamžitej akcii proti zmene klímy pre budúcnosť našich detí i nás. Ďakujem.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie). Prítomných 136 poslancov, za 109, proti žiadny, zdržalo sa 26, nehlasoval 1. Uvedený návrh sme schválili.
Kozelová, Monika, poslankyňa NR SR (2021-10-06):
Ďakujem, áno, bordel tu je, to máte pravdu, pozerám sa tam tým smerom a tak je to dobre. (Povedané súbežne s predsedajúcim.)
Žiga, Peter, podpredseda NR SR (2024-06-20):
Prezentujme sa a hlasujme.
Kuffa, Štefan, poslanec NR SR (2022-10-06):
Pán Gröhling, bolo zaujímavé vás tuná počúvať. Som aj teraz zistil, že vôbec existujete. Doposiaľ, keď ste bol ministrom, nebolo o vás ani poriadne počuť. Som rád, že aspoň ako poslanec Národnej rady, že ste tuná vystúpili. Ale ja som si dal tie pedagogické, psychologické poradne s takým veľkým otáznikom. Máme tu nového ministra, riaditeľa, predstaviteľa katolíckych škôl na Slovensku. Pozrite sa, ja vám poviem takto, pán Gröhling, na Slovensku, a tým, že ten spôsobom financovania, ktorý bol. Kedysi cirkevné školstvo bolo financované tak, že ministerstvo priamo posielalo školám financie. Mali vlastnú právnu subjektivitu, hospodárili si s tým. Akonáhle sa to prenieslo, tá kompetencia a v podstate aj ten štatút štátnych škôl získal vlastnú právnu subjektivitu, prešli pod samosprávu, takisto aj cez samosprávu začali prechádzať aj tie finančné prostriedky pre cirkevné školy. Veľakrát aj 20 % záležalo od starostu a primátora, že či tie prostriedky ďalej posunuli, alebo nie, ale obrubníky a schody a chodníky boli prednejšie ako je škola. A pri tých pedagogickopsychologických poradniach som si dal taký otáznik a vrátil sa späť do minulosti. My sme žiadne nemali, ale my najprv demoralizujeme deti, pokazíme ich, proste rozvraciame rodiny, všetkú anarchiu tuná a vy ste jeden z predstaviteľov vašej strany, čo to robíte. A potom hovoríte, že aké pedagogickopsychologické poradenstvo nám treba. My keď nebudeme mať základ v rodinách – otec, mama, ktorá bude formovať svoje deti, to bude vždycky neustály problém a veľakrát sú tie poradkyne a poradcovia takí, ktorí majú problémy sami so sebou a druhým majú radiť, deťom našim, našim rodičom. To je trápne... (Prerušenie vystúpenia predsedajúcim.)
P. Šimko, prezident Prezídia Fondu národného majetku SR: (2007-12-11):
Návrh rozpočtu nákladov na činnosť fondu na rok 2008 podľa § 28 ods. 3 písm. d) zákona už citovaného o veľkej privatizácii bol zapracovaný do materiálu, ktorý bol predložený predtým, čiže do návrhu na použitie majetku Fondu národného majetku Slovenskej republiky roku 2008. Predkladaný materiál bol prerokovaný a schválený v orgánoch Fondu národného majetku. A vláda Slovenskej republiky uvedený materiál uznesením č. 901 zo dňa 17. októbra 2007 zobrala na vedomie a odporučila Fondu národného majetku predložiť návrh rozpočtu nákladov na činnosť fondu na rok 2008 Národnej rade Slovenskej republiky. Predpokladaný návrh rozpočtu nákladov na činnosť fondu pre rok 2008 je stanovený na nasledujúcich predpokladoch. Je to na základe prípravy na zavedenie eura v Slovenskej republike, kde v roku 2008 sa Fond národného majetku musí podobne ako aj ostatné orgány a orgány štátnej správy, verejnej správy a iné inštitúcie pripraviť na jeho zavedenie. Z toho vyplýva, že Fond národného majetku bude vstupovať do viacerých zmluvných vzťahov s dodávateľmi, ktorí budú mať znalosti základných kategórií a poznatkov v legislatívnych normách súvisiacich s prechodom na euro. Ďalším predpokladom je zabezpečenie zmeny, príp. kúpy nového programového vybavenia z dôvodu duálneho oceňovania a duálneho obehu eura od 1. 7. 2008. Predpoklad ďalší, ktorý je v predloženom návrhu, vychádza zo zohľadnenia valorizácie odmien členov orgánov Fondu národného majetku v zmysle zákona č. 120/1993 Z. z. o platových pomeroch niektorých ústavných činiteľov. V ďalšom bode je to zohľadnenie nárokov určených na plnenie, ktoré vyplývajú z prevzatých záväzkov zamestnávateľov v kolektívnej zmluve Fondu národného majetku. Vychádzame aj z možných zmien v zákone o sociálnom poistení, kde sa očakáva, že pracujúci dôchodcovia, a teda to už tento materiál prešiel, takže nie je to takým spôsobom stanovené, ako sme vychádzali z týchto materiálov, ale vychádzame aj z toho, že proste títo ľudia budú odchádzať na základe teraz platného schváleného zákona a bude sa im vyplácať odchodné a odstupné v súlade so Zákonníkom práce a kolektívnou zmluvou. Ďalším z bodov, na ktorých je postavený rozpočet Fondu národného majetku, je zabezpečenie obmeny vozového parku, ktorý v roku 2008 v siedmich prípadoch dosiahne 5 až 8 rokov prevádzky. Nevyhnutnosť obmeny vozidiel je cieľom zabezpečenia bezpečnosti a spoľahlivosti vozidiel, zabezpečenia nákladovosti na ich údržbu a prevádzku. Uvedený materiál bol prerokovaný tak vo výkonnom výbore, prezídiu, ako aj dozornej rade a vo vláde Slovenskej republiky. Takto tento materiál predkladám, vážený pán podpredseda, dámy a páni poslanci.
Blanár, Juraj, podpredseda NR SR (2023-02-02):
Toľko odpoveď za svoj rezort pán minister Vlčan a za rezort ministerstva zdravotníctva v zastúpení. A teraz poprosím pána ministra životného prostredia Budaja, aby odpovedal na otázku pána poslanca Svrčeka, ktorú sme zlúčili. Nech sa páči, pán minister. Je to otázka, pán minister: „Akým spôsobom momentálne rieši rezort otázku PCB látok na Zemplíne?"
Šimečka, Michal, podpredseda NR SR (2023-11-22):
Ďakujem pekne. Pán poslanec Pollák.
Přidal, Alojz, poslanec NR SR (2012-11-06):
Pán predseda, v rozprave nikto nevystúpil. Dajte, prosím, hlasovať o postúpení predmetného návrhu zákona do druhého čítania.
Šimečka, Michal, podpredseda NR SR (2024-06-13):
Ďakujem pekne. Pani poslankyňa Mesterová, nech sa páči.
Pado, Martin, poslanec NR SR (2010-10-14):
Ďakujem veľmi pekne za slovo, pán predsedajúci. Kolegyne, kolegovia, páni ministri, v rozprave vystúpilo sedem poslancov, bol podaný jeden procedurálny návrh, o ktorom potom budeme hlasovať a dovoľte mi, aby som povedal pár slov aj ja na záver. Odznelo tu, taká polemika, rozdiel medzi nožom a strelnou zbraňou, no ja neviem, či na začiatku, kto kedy vymyslel, alebo vytvoril prvý nôž, či ho urobil pre potreby v kuchyni alebo na iné účely. Takže keď sa budeme vracať k histórii čohokoľvek, tak asi vyjdeme z toho istého. Pán minister, vy ste vraveli, že nikto nehovoril nič o ústavnosti. Ja som spomínal nález Ústavného súdu č. 382/2009 Z. z., takže som hovoril o konkrétnej veci. Hovorili ste o prehliadke domácnosti, o povinnosti strpieť, ja neviem, predstaviteľov či plynární, elektro, alebo neviem čo, na odčítanie. To nie je pravda, pán minister. Ja do svojho domu nemusím pustiť nikoho, nemusím nikoho, pretože donesiem doklad o odpočte plynu, takže to nie je pravda. Pán minister, odznelo tu veľmi veľa pripomienok, aj podobných, aj podnetných, aj rôznych iných. Nie je na mne, aby som ja hodnotil, či boli dobré, opodstatnené alebo nie, každopádne naznačujú niekoľko okruhov otázok a problémov, s ktorými sa budeme v druhom čítaní musieť vysporiadať. Ja mám záujem na tom, aby zákon v druhom čítaní bol, pretože je možné len vtedy návrh upraviť, ináč to možné nie je. Len tak na okraj. Každý jeden z nás, ako tu sme v parlamente, je príslušníkom nejakej záujmovej skupiny, určite nikto tu nesedí bez záujmu, takže netreba nijako vyzdvihovať n jednu či druhú, alebo tretiu záujmovú skupinu. A dovoľte, celkom na záver, aby som si pomohol vetou pána poslanca Kaliňáka, keď hovoril o tom, že aj súčasný zákon stavia nejaký plot, nejakú bariéru trestnej činnosti, je len otázka, že či je dostatočne vysoký, aby sa nedal preliezť. No ja sa opýtam, či je ten plot dostatočne upevnený pri zemi, aby sa nedal podliezť. Ďakujem veľmi pekne.
P. Hrušovský, predseda NR SR: (2004-05-26):
Skôr ako pristúpime k rokovaniu, chcem vás informovať, že o ospravedlnenie svojej neúčasti na dnešnom rokovacom dni písomne požiadali pán poslanec Vladimír Ďaďo a na zahraničnej pracovnej ceste je pán poslanec Vojtech Tkáč. Budeme pokračovať v rokovaní hlasovaním o prerokovaných návrhoch zákonov, ktorých predkladateľom za vládu Slovenskej republiky bol minister zdravotníctva pán Rudolf Zajac, ktorého prosím, aby zaujal miesto pre navrhovateľov, a potom budeme pokračovať v hlasovaní o ďalších prerokovaných bodoch programu 26. schôdze. Ešte pred hlasovaním dávam slovo predsedovi branno-bezpečnostného výboru pánovi Kaliňákovi. Nech sa páči, pán poslanec Kaliňák.
Kollár, Boris, predseda NR SR (2021-06-17):
S ďalšou faktickou poznámkou vystúpi pán poslanec Krajčír.
Kašper, Igor, poslanec NR SR (2021-10-19):
Ďakujem veľmi pekne kolegom za ich názory a tak ako bolo povedané, mrzí nás ešte jedna vec, že vlastne takýto zápas sa nielenže nedohral, ale pravdepodobne nastane kontumácia. To, že by sa odohral znovu pred prázdnym hľadiskom, je asi taký možno najreálnejší alebo taký najpozitívnejší scenár, aký vôbec z toho môže byť, ale diváci tam nebudú, čo bude a čo je teda veľká, veľká škoda. Aj vzhľadom na to, že naozaj treba povedať, že tie naše kluby, trošku sa ich zastať v tom, že oproti tým zahraničným či talianskym, španielskym, anglickým sa nemôžu rovnať, naozaj sú poddimenzované, pandémia spravila veľa aj u nich, čo sa týka negatívneho vplyvu aj na ich rozpočty, takže verím, že takéto zápasy, ako povedal aj kolega, keď sú rizikové, pomôžeme tým klubom a myslím, že aj policajný zbor tu má čo do toho povedať a ja viem, že sú to výdavky naviac, ktoré musia jednotlivé kluby zaplatiť, ale ja si myslím, že spoločnými silami sa to urobiť dá a treba si zobrať vzor možno zo zahraničia a v tomto im trošku možno aj pomôcť. Ďakujem.
Hrnčiar, Andrej, podpredseda NR SR (2016-09-13):
Končím možnosť nahlásiť sa s faktickými poznámkami. Na vystúpenie pána poslanca sú dve faktické poznámky. Nech sa páči, pán poslanec Číž.
Matovič, Igor, podpredseda vlády a minister financií SR (2021-12-03):
Takže je vo vašich rukách, či hodíte milión slovenských dôchodcov cez palubu a vykašlete sa na prevádzky, na viac ako 100-tisíc podnikateľov, ktorí volajú o pomoc. Je to na vás. (Potlesk.)
Glváč, Martin, podpredseda NR SR (2018-09-18):
S reakciou pani poslankyňa Grausová.
Dej, Dávid, poslanec NR SR (2023-12-14):
Ďakujem pekne. Ja som to tiež myslel ľudsky voči ministerke, že ak si potrebovala odskočiť, je to úplne v poriadku, my sme počkali, takže to nebolo proti, ale skôr za. A teda reakcia na kolegu Prostredníka, veľmi pekný prejav, ja som veľmi rád, že si spomenul mladých ľudí a budúcnosť a skrz tú konsolidáciu si poukázal, akým spôsobom súčasná vládna koalícia berie nádej na lepšiu budúcnosť aj mladým ľuďom. Ja ešte trošku prilejem benzín do ohňa, podľa dostupných štatistík každý tretí stredoškolák, alebo teda absolventka strednej školy ani len neuvažuje o štúdiu na vysokej škole na Slovensku. Na tom by samo osebe nebolo nič zlé, čo je horšie, že po absolvovaní vysokej školy sa nechcú vrátiť na Slovensko. Ja sa tomu popravde ani nečudujem, keď si pozreme tie prognózy, ktoré ukazujú, akým spôsobom sa uberá naša ekonomika, tak my nielenže sa nedoťahujeme na krajiny v rámci OECD, ale my sa ešte od nich viacej odkláňame. Ako tu už bolo spomínané, tá konsolidácia by v prvom mala šetriť, ale ono sa to nedeje, ono v podstate ide o to, že k tomu šetreniu nedochádza, ak áno, tak sa snažia hlavne vyberať peniaze od ľudí na rôznych poplatkoch a zvyšovať, samozrejme, odvody do zdravotníctva, ale na druhej strane rozhadzujú bez finančnej návratnosti, bez toho, aby tá podpora bola nejakým spôsobom adresná a efektívna. My ani nechceme, aby to vyznelo, že je to boj medzi mladou a starou generáciou, lebo ja si vážim starších ľudí a myslím si, že je dôležité prepájať energiu a nejakým spôsobom tú angažovanosť mladých ľudí so skúsenosťami s ľuďmi staršími, ja sám mám v rodine aj starých rodičov a ja si myslím, že im treba pomáhať, ale oni sami budú radšej, keď tá pomoc bude efektívna, finančne udržateľná a zabezpečí nám lepšiu budúcnosť. Ďakujem pekne.
Blaha, Ľuboš, podpredseda NR SR (2024-06-20):
Pán poslanec Ján Horecký bude reagovať na faktické poznámky.
P. Hrušovský, podpredseda NR SR: (2001-10-24):
M. Benkovský, poslanec: Ďakujem za slovo, pán predsedajúci. Dovoľte reagovať na niektoré faktické poznámky. Pokiaľ ide o pána kolegu Šeptáka, tak neviem, či ide o smiešnych 0,8 mld. alebo až o 0,8 mld. Sk, pretože  tieto, myslím, niekde asi budú chýbať v štátnom rozpočte, či už na otázky vzdelania alebo aj na samotnú reálnu podporu bývania a bytovej politiky. Súhlasím s pánom Kužmom, pokiaľ ide o potrebu stability. Má to logiku a, samozrejme, aj  konkrétne ekonomické dopady. Je to však otázka posúdenia miery a je teda otázne, či toto  ide nad únosnú mieru, ktorá by ovplyvnila výrazne tie otázky, o ktorých on hovoril. Pána poslanca Mesiarika chcem len opraviť v tom, že žiadne zo susedných západných alebo severských štátov nešli cestou ani Štátneho fondu podpory bývania, ale ani cestou stavebného sporenia, ale išli cez hypotekárne úverovanie, zásadne cez hypotekárne úverovanie, samozrejme, zdôrazňujem, že hypotekárne úverovanie prístupné a organizované trošku inak, ako je to v súčasnosti u nás, s tým  treba vyjadriť súhlas. No a poslednú poznámku pánovi kolegovi poslancovi Englišovi. Áno, napomáha aj tento návrh zákona naplniť program vlády, pretože sa práve tento návrh premieta aj do štátneho rozpočtu. A ten bude hovoriť o naplnení programových cieľov vlády pre rok 2002. Ďakujem.
Viskupič, Marián, poslanec NR SR (2022-05-10):
Ďakujem pekne za slovo. Chcem informovať členov výboru pre financie a rozpočet, že naše rokovanie bude päť minút po skončení príhovoru pána prezidenta Zelenského. Ďakujem pekne. (Prerušenie rokovania o 11.33 hodine.) (Pokračovanie rokovania o 12.00 hodine.)
Žiga, Peter, podpredseda NR SR (2024-09-17):
Ďakujem. Ešte dávam hlasovať o návrhu pána poslanca Šipoša na presunutie dvoch bodov, bodu 51 a 52, na ďalšiu schôdzu. Chcem sa najprv opýtať, či je všeobecný súhlas. (Súhlasná reakcia pléna.) Ďakujem pekne. O procedurálnom návrhu pani poslankyne Remišovej neviem dať hlasovať, môžme spontánne zatlieskať, ale hlasovať o tom nedám. (Potlesk.) Ďakujem pekne, ešte sa trošku ukľudnime. Pristúpime k tajnému hlasovaniu o návrhu na voľbu predsedu Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, tlač 472, a o návrhu na odvolanie poslanca Michala Šimečku z funkcie podpredsedu Národnej rady, tlač 464. Pripomínam, že podľa čl. 90 ods. 1 ústavy podpredsedu Národnej rady odvoláva v tajnom hlasovaní Národná rada Slovenskej republiky nadpolovičnou väčšinou všetkých poslancov, to znamená súhlas najmenej 76 poslancov. Svoju vôľu vyjadríte tak, že na obidvoch hlasovacích lístkoch pri každom mene a priezvisku označíte tú alternatívu, za ktorú hlasujete „za“, „proti“, alebo „sa zdržiavam“. Pri voľbe predsedu osobitného kontrolného výboru je platný ten hlasovací lístok, na ktorom je označená alternatíva „za“ najviac u jedného kandidáta, na hlasovacom lístku na odvolanie podpredsedu Národnej rady je platný ten hlasovací lístok, na ktorom je označená len jedna z alternatív. Hlasovací lístok je neplatný, ak pri mene a priezvisku kandidáta nie je voľba označená, alebo ak je hlasovací lístok menený, alebo je doplňovaný. Prosím všetkých overovateľov, aby zaujali svoje funkcie, súčasne ich prosím, aby hlasovali ako prví. Zároveň vám oznamujem, že počkám s rokovaním na oznámenie výsledkov a aj keď to bude po dvanástej hodine, vyhlásim výsledky tajného hlasovania. Ďakujem. Pán poslanec Janckulík s procedurálny návrhom.
Kiššová, Jana, poslankyňa NR SR (2015-03-18):
Pán predseda, prosím, pán predseda, aby ste dali teraz hlasovať o tom, že Národná rada prerokuje návrh zákona v druhom čítaní.
Žitňanská, Jana, poslankyňa NR SR (2023-02-07):
Ďakujem, pán predseda. Prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie ústavnoprávnemu výboru a Výboru Národnej rady Slovenskej republiky pre sociálne veci. Ďalej aby za gestorský výbor určila hlasovaním Výbor Národnej rady Slovenskej republiky pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Zemanová, Anna, poslankyňa NR SR (2020-04-28):
Áno, programové vyhlásenie vlády v oblasti životného prostredia je zamerané na ciele a výsledky. To znamená, že naozaj budú monitorované, môcť byť aj vykazované a monitorované. Čo sa týka zálohovania, súhlasím s tým, že bol odsunutý termín uvedenia do praxe, pretože systém výboru správca, správcu bol, bol veľmi netransparentný a celý vlastne tým pádom mohol ten systém nebyť efektívny. Na neefektívnosť tohto systému som poukazovala ja aj v minulosti a predpo..., a myslím si, môj názor zostáva rovnaký, že sú aj iné možnosti, ako zvýšiť množstvo recyklácie z, od jednorazových plastových obalov, ako sú fľaše a plechové, plechové nádoby. Takže tuná, si myslím, že sa aj vytvára aspoň nejaký časový rámec, aby sme naozaj našli čo najefektívnejšie riešenie a v kombinácii aj so zálohovaním, prípadne následne čo najskôr zaviedli do praxe. Čo sa týka PCB látok, áno, je to je agenda, ktorej som sa aj ja alebo sa dlhodobo tiež venujem, a myslím, že akonáhle pominie táto situácia s koronavírusom, tak bude treba riešiť situáciu s nedostatkom v požívaní pitnej vody na východnom Slovensku v lokalite Zemplína a Poše a iných častí dotknutých znečistením z Chemko Strážske, kde ľudia dodnes pijú napríklad vodu, ktorá obsahuje tieto látky, a tie zdravotné ťažkosti, ktoré majú, sú naozaj evidentné. Tuná máme s pánom ministrom jednoznačne spoločnú snahu čím skôr realizovať aj opatrenia, ktoré sa dajú veľmi rýchlo spraviť v oblasti ochrany zdravia obyvateľstva z titulu, aby teda mali minimálne informácie a nepožívali... (Prerušenie vystúpenia časomerom.)
Cmorej, Peter, poslanec NR SR (2023-02-07):
Ja sa chcem pridať ku pochvale, toto je presne taký typ zákona, ako by mali poslanci predkladať. Je to jednoduchá praktická vec, ktorá uľahčuje život bez nejakého dopadu, bez toho, aby to niekoho poškodzovalo. Takže ja dúfam, že aj ostatní kolegovia si budú brať príklad a budú presne takéto novely hľadať a nebudú tu nosiť nezmysly typu zákaz predaja v nedeľu a neviem čo všetko. Ďakujem.
Mičovský, Ján, poslanec NR SR (2012-05-09):
Ďakujem, pán predseda, za slovo. V tejto sieni zákonnosti sa, samozrejme, bojuje hlavne slovami a slová sú tie nosiče argumentov, ktoré chceme presadiť a ktorým veríme. Napriek tomu poviem jednu kacírsku myšlienku, ktorá mi napadla pri vystúpení pani kolegyne. Áno, slová sú dôležité, ale ešte lepšie ako tisíc slov je vždy, keď máme nejaké konkrétne skutky. A ja sa chcem sústrediť na to, čo povedala v závere kolegyňa Mezenská. A poviem, že som aj hrdý práve na to, že takúto kolegyňu tu máme, pretože ja by som sa nevenoval ako kolega Jarjabek teraz tomu veľmi racionálnemu zhodnoteniu volebného programu, ale sa mi veľmi páči to, čo je spojené s touto kolegyňou a čo zaznelo v závere jej prejavu. To, že vykonala kopu možno malých, ale veľmi dôležitých činov v prospech slovenských občanov. Konkrétne na tom spotrebiteľskom trhu, ktorému sa venovala v závere. Myslím si, že ozaj je veľmi dôležité, keď dokážeme robiť predovšetkým malé činy, a ja chcem povedať to, že som veľmi hrdý, že práve takéto kolegyne, takýchto kolegov, ktorí prichádzajú s množstvom malých činov, ktoré už majú za sebou, máme tu v parlamente a ja verím, že to bude veľmi skvelým obohatením tých slovných zápasov, pretože za tými slovnými zápasmi budú tie činy a ja ich budem chcieť vidieť predovšetkým. Ďakujem.
J. Vaľová, poslankyňa: (2008-09-16):
Ja si myslím, že na to nie je nič zlého, pretože ak pôjdete do Sociálnej poisťovne, tak zistíte, že tam prídu podnikatelia, ktorí platia minimálne odvody a jednoznačne nemáte šancu im pomôcť a nemáte šancu, aby mali vyšší dôchodok. To si málokedy uvedomujú pritom ako pracujú. Takže ja si myslím, že je to iba dobrá vec. A vám chcem povedať, tak viac ako 80 % podnikateľov, živnostníkov platí minimálne odvody. To je, myslím si, veľmi vážne číslo a  práve preto na ministerstve práce a sociálnych vecí pracuje odborná skupina, ktorá nepovedala zatiaľ nejaký verdikt k tomu, ako to má ísť ďalej, ale ktorá chce zohľadniť to, aby sme určite podnikateľov nezruinovali, aby sa nedostali do sociálnej siete, záchrannej sociálnej siete, ale jednoznačne bude rozmýšľať, čo s danými odvodmi, na čo ich bude viazať, aby aj tí podnikatelia mysleli na to, že raz príde čas, kedy už nebudú môcť pracovať a vtedy skutočne na sociálnom poistení sa nedá nič iné urobiť. A sú to vážne problémy, keď sa týka, ak sa im má vypočítať z minimálnej mzdy alebo z tých minimálnych odvodov, aký budú mať dôchodok. Takže ja v tom nevidím nič zlé. Ja v tom vidím práveže prínos a myslím si, že toto by ste mali chváliť. Ďakujem.
V. Novotný, poslanec: (2008-06-18):
Preto vás pozývam, aby ste zotrvali v sále, určite to bude zaujímavé, verím že budete rovnako pobúrená, ako sa nakupovali do našich podvyživených nemocníc prístroje v omnoho vyšších cenách, než sú voľne dostupné na trhu. Ako bol realizovaný bez verejného obstarávania plošný nákup prístrojov. Bude to veľmi zaujímavá diskusia. Takže ja môžem hodnotiť len správu. To, že sa hrabem v predchádzajúcich správach, aby som zistil viacej informácií, je len moja dobrá vôľa, pretože poslanec Národnej  rady má k dispozícii správu, ktorú predložil minister financií. Na časť tejto správy som sa snažil zareagovať. Ďakujem pekne aj pánovi podpredsedovi Čížovi, že ma sledoval a verím, že budeme ďalej plodne diskutovať. Naďalej si myslím, že projekt Veriteľ bol veľmi efektívny, pretože použil 19,4 miliardy a zlikvidoval omnoho, omnoho väčšie dlhy. Ja tvrdím 33, pán minister 27, podľa novšej správy, keby to bolo len... (Prerušenie vystúpenia časomierou.)
Laššáková, Jana, podpredsedníčka NR SR (2014-12-03):
S reakciou pani podpredsedníčka, nech sa páči.
Hrušovský, Pavol, predseda NR SR (2012-02-03):
Hlasujeme, páni poslanci, o návrhu na voľbu pána Čima za člena Súdnej rady. Hlasujeme, páni poslanci. (Hlasovanie.) 147 poslancov prítomných, 78 za návrh, 9 proti, 5 sa zdržalo, 55 nehlasovalo. Národná rada Slovenskej republiky pána Dušana Čima zvolila za člena Súdnej rady. Ďakujem, pán predseda, za spoluprácu pri prerokovávaní tohto bodu programu a poprosím teraz pána poslanca Přidala, aby... Pán predseda výboru strany SMER – sociálna..., pán predseda poslaneckého klubu, pardon, Paška. Nech sa páči.
Bugár, Béla, podpredseda NR SR (2018-02-08):
Prezentujme sa a hlasujme o bodoch zo spoločnej správy. (Hlasovanie.) Prítomných 126, za 79, zdržalo sa 47 poslancov. Konštatujem, že tieto body zo spoločnej správy sme schválili. Nech sa páči.
Remišová, Veronika, poslankyňa NR SR (2019-09-18):
Ďakujem. Chcela som sa spýtať, kedy je plánovaná sudc..., voľba sudcov Ústavného súdu.
Glváč, Martin, podpredseda NR SR (2016-11-22):
S faktickými poznámkami nikto. Nech sa páči, v rozprave vystúpi pán poslanec Heger, nech sa páči.
Danko, Andrej, predseda NR SR (2016-12-06):
Ďakujem. Pán poslanec Ondrej Dostál.
Halgašová, Jarmila, poslankyňa NR SR (2020-09-17):
Ďakujem pekne. Ďalej budeme hlasovať o mojom pozmeňujúcom a doplňujúcom návrhu.
T. Cabaj, podpredseda NR SR: (2009-12-04):
Pán navrhovateľ sa chce vyjadriť, nech sa páči.
Zmajkovičová, Renáta, podpredsedníčka NR SR (2014-07-11):
Ďakujem, pán poslanec. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nikto. Pán poslanec Kuffa? Nech sa páči, pán poslanec. Jediný. Uzatváram možnosť prihlásiť sa do rozpravy.
Šípošová, Janka, poslankyňa NR SR (2015-11-12):
Ja ďakujem veľmi pekne pánovi poslancovi za podporu a to je všetko z mojej strany. Ďakujem.
Laššáková, Jana, podpredsedníčka NR SR (2013-10-15):
Ďakujem, pán minister. Zaujmite miesto určené pre navrhovateľov. Teraz dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Jane Vaľovej. Nech sa páči, pani poslankyňa, máte slovo.
Paška, Pavol, predseda NR SR (2012-06-28):
Otváram rozpravu, pýtam sa, či sa chce niekto prihlásiť. Do rozpravy, pán...? Pán predseda Sulík, veď dokončíme. Dobre, po rozprave. Chce sa niekto prihlásiť do rozpravy? Nie. Vyhlasujem rozpravu za skončenú. Prerušujem rokovanie o tomto bode. Pán poslanec Sulík. Zapnite pána poslanca!
Hrnčiar, Andrej, podpredseda NR SR (2017-05-18):
Pani poslankyňa Janíková.
Nehézová, Jana, poslankyňa NR SR (2018-02-13):
Ďakujem pekne za slovo. Ja by som chcela povedať, môžme mať call centier, objednávacích systémov, koľko chceme, na Slovensku je prvý a najväčší problém mať toho lekára, kde sa treba objednať. Nemyslím si, že objednávanie zníži počty pacientov, nakoľko špecialistov je v našom štáte úboho málo. Predĺži sa doba, kedy sa pacient dostane na odborné vyšetrenie, aj keď si myslím, že v niektorých špecializovaných ambulanciách je to nevyhnutné. Čo sa týka doplnkových ordinačných hodín, sú na báze momentálne dobrovoľnosti, no ja čo som sa stretla s lekármi špecialistami, mnoho z nich nemá záujem pracovať ešte v doplnkových ordinačných hodinách, pretože lekár, ktorý celý deň poctivo odsedí na ambulancii a pracuje a vyšetrí 50 – 60 pacientov denne, už nemá chuť sedieť v doplnkových ordinačných hodinách. Preto je to podľa mňa zbytočné a sú len priestorom na kšeft pre lekárov, ktorí si ten priestor nechávajú, aby si teda nejaký peniaz zarobili. A čo sa týka výmenných lístkov, neviem, či som to nepochopila, pre koho je to zrušenie teda prínosom, pre chorých, či pre bohatých? Lebo tvrdíte, že ten, ktorý nebude mať výmenný lístok a pôjde k špecialistovi a zaplatí si to vyšetrenie, tak bude vyšetrený. Neviem, k čomu toto, prosím vás o vysvetlenie, lebo ten výmenný lístok je vlastne k tomu, že ten pacient, ktorý je laik, príde k všeobecnému lekárovi, pichá ho napríklad na hrudi a nevie si stanoviť, či ho bolí srdce alebo pľúca, alebo rebrá, alebo svaly medzirebrové. Proste ten všeobecný lekár určí, ku ktorému špecialistovi pôjde, a ten výmenný lístok mu dá. A ja si teda myslím, že keď by nemuseli mať výmenné lístky, tak ten laik bude chodiť od kardiológov a k pľuciarovi, k ortopédovi, k úrazákovi, proste k všetkým špecialistom, na aké si spomenie a akých mu sused... (Prerušenie vystúpenia časomerom.)
V. Palko, minister vnútra SR: (2004-12-02):
Na tieto účely vládny návrh zákona novo upravuje najmä poberanie dávok policajtom a vojakom poskytovaných počas dočasnej pracovnej neschopnosti, poskytovanie náhrady škody policajtovi a vojakovi, ktorý utrpel služobný úraz, priznávanie, rozsah a výplatu výsluhového príspevku, rozsah výsluhového dôchodku, poskytovanie rekreačnej starostlivosti a kúpeľnej starostlivosti, platenie odvodov na poistné na sociálne zabezpečenie. Návrh tiež obsahuje ďalšie zmeny, ktoré si vyžiadala doterajšia aplikácia zákona v praxi a reaguje aj na prijatie zákona o sociálnom poistení, v dôsledku ktorého je potrebné vykonať niektoré úpravy zákona o sociálnom zabezpečení policajtov a vojakov za súčasného rešpektovania špecifík sociálneho zabezpečenia policajtov a vojakov. Vážené panie poslankyne, vážení páni poslanci, dovoľte mi požiadať vás, aby ste návrh zákona postúpili do tretieho čítania a v ňom ho schválili. Ďakujem za pozornosť.
Hrnčiar, Andrej, podpredseda NR SR (2019-04-03):
Prosím, prezentujme sa a hlasujme. (Hlasovanie.) Prítomných 147, za 129, proti nikto, zdržalo sa 18. Konštatujem, že Národná rada schválila navrhované uznesenie. Pokračujeme hlasovaním o návrhu uznesenia k správe osobitného kontrolného výboru na kontrolu činnosti Slovenskej informačnej služby o stave použitia ITP za rok 2018, tlač 1307. Dávam slovo predsedovi tohto výboru poslancovi Gáborovi Grendelovi a prosím ho, aby hlasovanie uviedol. (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2018 , tlač 1307.)
Jurinová, Erika, podpredsedníčka NR SR (2012-06-20):
Týmto vyhlasujem rozpravu za skončenú. Chce sa k rozprave vyjadriť pán navrhovateľ? Nech sa páči.
Bugár, Béla, podpredseda NR SR (2017-12-08):
Ďakujem pekne, pán spravodajca. Otváram všeobecnú rozpravu a pýtam sa, či sa hlási ústne niekto do rozpravy, lebo písomnú zatiaľ nemám. Takže dve poslankyne, končím možnosť sa prihlásiť. Pani poslankyňa Verešová, nech sa páči, máte slovo.
Osuský, Peter, poslanec NR SR (2023-06-20):
Ďakujem pekne, pán predsedajúci. Vážená snemovňa, uplynulo už 90 rokov od tragických udalostí holodomoru na Ukrajine v rokoch ´32/´33 minulého storočia. My v náväznosti na uznesenie Národnej rady z roku 2007 o Deklarácii Národnej rady o hladomore, na základe výzvy Najvyššej rady Ukrajiny zo 16. novembra roku 2022 adresovanú parlamentom celého sveta, pokiaľ ide o uznanie holodomoru za genocídu ukrajinského ľudu, a tiež s ohľadom na uznesenie Európskeho parlamentu z 15. decembra minulého roku, v ktorom bolo uznané masové zabíjanie vyhladovaním za genocídu, sa Národná rada Slovenskej republiky má a môže týmto uznesením pripojiť k podobným vyjadreniam, uzneseniam Kongresu Spojených štátov, nemeckého Bundestagu, belgického parlamentu, českého parlamentu, poslaneckej snemovne i senátu Českej republiky a francúzskeho Národného zhromaždenia, medzitým k uvedeným pribudol i britský parlament. A preto sme predložili toto uznesenie, ktorým uznávame, že umelo vyvolaný hladomor v rokoch ´32/´33 bol výsledkom zámernej politiky sovietskeho režimu na čele s Josifom Vissarionovičom Stalinom ako akt genocídy ukrajinského ľudu, ktorý, povedané jednoducho, mal zlomiť chrbticu Ukrajincov, ktorí boli i historicky, v časoch cárskeho Ruska, i potom obilnicou Európy a ktorých nosnú zložku boľševický režim prehlásil za kulakov a zlikvidoval ich. A navrch všetkého spôsobil umelý hladomor, aby totálne rozvrátil nosnú štruktúru ukrajinského ľudu. Je smutnou realitou, že obilie v tom istom čase, keď na Ukrajine zomierali státisíce ľudí, často detí, hladom, sa z boľševického Sovietskeho zväzu vyvážalo a používalo sa teda ako dvojitý prostriedok. Prostriedok genocídy tých, ktorých sme chceli zlomiť, a prostriedok budovania režimu, ktorý toto všetko spôsoboval. A je smutnou realitou, že obilie ako zbraň zla sa využíva po deväťdesiatich rokoch znovu. Že sa blokujú prístavy, že sa robí všetko možné pre to, aby sa nielen sťažovala a lámala sila ukrajinskej ekonomiky, ktorej silnou zložkou je poľnohospodárstvo, ale spôsobuje sa tiež ohrozenie hladom krajín, ktoré sú roky rokúce odkázané na ukrajinské zbožie, na ukrajinské nie drahé obilie. Zhodou okolností sme dnes prijali v parlamente delegáciu arménskeho parlamentu a Arménsko je tiež krajinou, ktorá roky žije z ukrajinského obilia. Preto si myslíme, že sa máme pripojiť k parlamentom demokracií, ktoré uznali hrozný zločin cielenej likvidácie ľudí práce sovietskym stalinistickým režimom za genocídu, tak ako demokratické parlamenty uznali osudy Musa Daghu a hnaných Arménov v 20. rokoch 20. storočia za genocídu arménskeho ľudu. Verím, že náš parlament sa pridá k demokratickým zastupiteľským orgánom Európy a sveta a toto uznesenie prijme. Prosím vás preto, ctení kolegovia, aby ste podporili svojím hlasovaním toto uznesenie. Ďakujem.
Paška, Pavol, predseda NR SR (2013-02-13):
Pekné popoludnie, dámy a páni, budeme pokračovať v rokovaní programu. Máme prerušenú rozpravu o návrhu skupiny poslancov na vydanie zákona č. 461/2003 Z. z. o sociálnom poistení, je to tlač 363. Máme tu navrhovateľku pani poslankyňu Gibalovú? Pán spravodajca je tu? Prosím pani poslankyňu, ak je niekde... (Reakcia z pléna.) Je tu niekto ešte? Priznám sa, že nemám celý návrh, kto tam je ešte podpísaný. Nie je tu nikto? Poprosím, pán podpredseda, kým príde Monika Gibalová, aby sme mohli, pretože pán poslanec Fecko čaká, aby mohol vystúpiť. Pána spravodajcu tu máme, za navrhovateľov je aj podpredseda Národnej rady, takže budeme pokračovať. (Reakcia z pléna.) Aha, ospravedlňujem sa, nech sa páči. (Reakcia z pléna.) To je reakcia, ospravedlňujem sa. Nech sa páči. (Pokračovanie rokovania o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 363.)
Sulík, Richard, poslanec NR SR (2024-01-10):
Ďakujem pekne. Tiež by som sa chcel prikloniť k Márii Kolíkovej, ale takisto aj k rečníčke a síce, že bolo by veľmi dobré, keby parlament schválil jedného spoločného predsedu tejto komisie. Myslím si, že bol by to aj silný signál voči verejnosti, že dobre, tie vzťahy v koalícii sú, aké sú. Samozrejme, sme na dvoch stranách rieky, vôbec nezdieľame tie isté hodnoty, ale to, že dokážeme zabezpečiť a zorganizovať férové, demokratické tajné voľby s korektným sčítaním hlasov, tak to je veľmi dôležité, aby toto ľudia vedeli. No a práve táto komisia má na to dohliadať. Poslanec Jakab pred chvíľou čítal, čo všetko takáto komisia robí a ten predseda túto komisiu zastupuje. Komisia je dôležitá, ale samotná funkcia predsedu je skôr taký primus inter pares, a preto my teda tiež podporíme kandidáta Hubináka, ale bolo by veľmi dobré, keby aj ostatné strany, aj koaličné strany, keby sa, keby sa dokázali zhodnúť na tomto mene. Ďakujem pekne.
Pellegrini, Peter, predseda NR SR (2023-11-21):
S reakciou na faktické pán poslanec Matovič.